
Flexibilis öltözék

    A célom egy olyan struktúra megtalálása, mely lehetővé teszi egy flexibilis ruha létrehozását.Mindezt egy felületből kívánom kivitelezni, geometriai alapelemek sorolásával. 
    Az öltözék alapanyaga lágy és merevebb anyagok kombinációja, melyet hő vagy ragasztás és gépi varrás segítségével munkálok meg. A hajtogatott, bizonyos helyeken varrással rögzített textília struktúrája révén lehetővé tesz egy flexibilis, és ez által több variációt magában rejtő forma-alakítást. Az egyszerű geometriai alapelemek síkbeli sorolásából varrással egy térbe mozduló rendszert hozok létre. 
    Tervezési folyamatom során, a textília felületének plasztikájából adódóan, foglalkoztat a negatív-pozitív terek viszonya, a fény-árnyék hatás és a transzparencia. A felület testre alakításánál az elemek léptékváltásával dolgozom. A tervezett ruha testobjektként funkcionál.



